ArabovMK/tajik-wikipedia-corpus huggingface dataset:
Беҳрӯз Зеваров

Беҳрӯз Зеваров (Зеваров Бехруз Хушачинович майи 1989, Душанбе, ҶШС Тоҷикистон) — продюсер, соҳибкор ва муҳаққиқи шоу-бизнеси тоҷик. Бунёдгузори лейбли мусиқии ". Зиндагинома Беҳрӯз Зеваров 20 майи соли 1989 дар хонаводаи омӯзгор ба дунё омадааст 1. Дар хонаводаш, Беҳрӯз ҳамеша аз назари истиқлол ва шуғл фарқ дошт. Ӯ ба унвони хонандаи аълохон якбора аз синфи сеюм ба синфи панҷум "парид" 2 ва литсейи президентиро дар 9 сол хатм карда, дар 15 солагӣ донишҷӯи Донишгоҳи техникии Тоҷикистон шуд, ки онро бо дарёфти тахассуси "муҳандис-барномасоз" бо муваффақият ба поён расонд 1. Дар 18-солагӣ, ки донишҷӯи соли чоруми донишгоҳ буд, раҳбарии ширкати байнулмилалии "Евразийская Медиа Компания"-ро ба зимма дошт, ки ба хадамоти таблиғоти базаргонӣ дар расонаҳои Тоҷикистон машғул буд 3. Аз соли 2008 то соли 2011 ба ҳайси Директори генералии "Евразийская Медиа Компания" фаъолият намудааст ва соли 2011 ба он монанд ширкатеро таҳти унвони "Топ Медиа" ба роҳ андохт 3. Ӯ ҳамчунин ширкати нашри мусиқии "-ро бунён ниҳод, ки зери назари он ҳунармандон натанҳо аз Тоҷикистон, балки ба таври куллӣ аз Осиёи Миёна кор мекунанд. Ба ибтикори ӯ, сар аз соли 2014, ҳарсола ҷоизаи мусиқии " " дар пойтахти Тоҷикистон баргузор ва ба дурахшонтарину боистеъдодтарин ҳунармандони кишвар эъто мешавад 4. Таҳқиқ дар шоу-бизнес Беҳрӯз Зеваров дар Тоҷикистон ба унвони муҳаққиқи шоу-бизнес шинохта мешавад. Ӯ дар ин замина китоберо ба унвони "Асрори шоу-бизнеси тоҷик" дар соли 2012 ба нашр расонидааст 5, ки он дар бораи нозукиҳои шоу-бизнеси Тоҷикистон 3, аз ҷумла барои чи тавр "ситора" шудан, чи будани нақши продюсер дар ин марҳала ва аз зиндагиву кори овозхонони тоҷик қисса мекунад 6. Бозӣ дар филм Беҳрӯз Зеваров нақши соҳибкор Сардорро дар филми "Ишқ, пул, Душанбе" бозидааст 7. Фаъолияти ҷамъиятӣ Дар соли 2013 Комиссияи Федератсияи сулҳи саросарии Созмони Милали Муттаҳид Беҳрӯз Зеваровро ба унвони "Сафири сулҳ" пазируфт. Ҷоизаҳо Беҳрӯз Зеваров барандаи ҷоизаи озмуни "ТОП 50"-и радиои "Ватан" ва яке "50 фарди хушсалиқа дар Душанбе" 8 дар соли 2011 интихоб шудааст 9. Ӯ ҳамчунин барандаи ҷоизаи "Суруди сол" — дар бахши "Продюсери беҳтарин", унвони "Падидаи сол" аз Медиа Алянси Тоҷикистон ва ҷоизаи " " барои саҳми хос дар фарҳанги Осиёи Марказӣ мебошад. Тугмаи тиллоии ҷоизаи мукофотест, ки ба эҷодкунандагони мундариҷа барои расидан ба як миллион муштарӣ дар каналашон медиҳад. Беҳрӯз Зеваров моҳи майи соли 2022 ин ҷоизаи бонуфузро ба даст овард ва ин хабарро дар бо пайравони худ нақл кард. 1.
Бехтеевка (ноҳияи Семилук, Воронеж)

Бехтеевка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Семилук, ки дар вилояти Воронеж қарор дорад, дохил мешавад.
Бехтериха (ноҳияи Котлаский)

Бехтериха — деҳаест дар Русия, ки дар ҳайати ноҳияи Котлаский, вилояти Архангелск медарояд.
Бехмева

Бехмева — бехи баъзе рустаниҳо, ки аз сабаби серобу сершираву серғизо буданашон парвариш карда мешаванд. Рустаниҳои бехмева, одатан, яксола (шалғамча), дусола (шалғам, турб, сабзӣ, ҷаъфарӣ, карафс, коснӣ ва ғайра) ва бисёрсола (қатрон — қатран) мешаванд. Аз рӯйи мавриди истифода ба ду гурӯҳашон ҷудо мекунанд: хӯрокӣ ва хӯрокии чорво (лаблабуи говак, каҳрабошалғам, шалғами хӯроки чорво) ва техникӣ (лаблабуи қанд, коснӣ). Рушду инкишофи рустаниҳои бехмеваи яксола дар як давраи нашв ба охир мерасад. Аксари рустаниҳои бехмеваи дусола соли аввал тӯдабарг ва бехмева ҳосил карда, соли дуюм баргу поя мебароранд ва гул карда тухм мебанданд. Шакли бехмева хеле гуногун (дарозрӯя, лӯнда, махрутшакл, халтамонанд, тухмшакл ва ғайра), мағзашон сафед, зард, сабзтоб, сурх, сурхча ва бунафш аст. Рустаниҳои бехмева рушноидӯст мебошанд. Онҳо дар хокҳои сернаму ҳосилхез хуб месабзанд. Дар Тоҷикистон қариб ҳама намуди рустаниҳои бехмеваро кишт мекунанд. Нисбатан кӯтоҳ будани давраи нашв (70-100 рӯз) ва сармобардории рустаниҳои бехмева имкон медиҳанд, ки дар шароити Тоҷикистон аз як замин соле ду маротиба ҳосил гирифта шавад. Таркиби бехмева аз 20-25 % моддаҳои хушк, аз ҷумла қанд, намакҳои ишқорӣ (барои мубодилаи витаминҳои С, В, В2, Р, РР, К, Е, Н заруранд) ва каротин иборат аст. Бехмеваро дар ҳолати тару тоза ва пухта истеъмол мекунанд. Онро хушконидан ва консервонидан ҳам мумкин аст. Лаблабуи қанд ашёи хоми саноати қанд мебошад. Меваву баргу пояи бехмеваҳоро барои хӯроки чорво истифода мебаранд.
Бехуди Истаравшанӣ

Бехуди Истаравшанӣ (с. ва ваф. номаълум) — шоири тоҷик (асри). Зиндагинома Дар Истаравшан зиндагӣ ва эҷод кардааст. Аз ашъори дар баёзҳову тазкираҳо боқимондааш бармеояд, ки ӯ ба мавзӯъҳои ишқӣ, тарғиби дӯстӣ ва рафоқат, шикоят аз беадолатиҳои замона ва ғ. даст задааст. Абёти зерин аз ӯст:.
Владимир Бехтерев

Владимир Михайлович Бехтерев (1.2.1857, деҳаи Соралии губ. Вятка — 24.12.1927, Маскав) — невропатолог, равонпизишк, равоншинос, физиолог ва морфологи шӯравӣ. Академияи тиббии ҷарроҳиро хатм кардааст. Аз соли 1885 мудири кафедраи равонпизишкии Университети Қазон буд. Бехтерев бори аввал дар ҳамин донишгоҳ лабораторияи псиҳофизиологӣ ташкил кард, маҷ.Неврологический вестник ва Ҷамъияти қазонии асабшинос ва равонпизишконро таъсис намуд. Аз соли 1893 профессори Академияи ҳарбӣ-тиббии Петербург, профессори Институти тиббии занона, директори Институти психоневрология буд. Аз соли 1918 ба Институти омӯзиши мағзи сар (ҳоло Институти давлатии рефлексологии ба номи В. М. Бехтерев оид ба омӯзиши мағзи сар) роҳбарӣ кардааст. Асарҳои Бехтерев ба асосҳои тарбия ва рафъи инҳироф дар рафтори одам бахшида шудаанд. Бехтерев бемориҳои шахшавии сутунмуҳра (бемории Бехтерев), атаксия (ҳаракати берабт)-и шадиди майначавии майзадагон ва ғ-ро муайян кардааст. Барои муолиҷаи бемориҳои асаб ва рӯҳӣ микстураи Бехтерев -ро ҳосил карда, бо меҳнат ва тарбияи ҷисмонӣ табобат кардани ин касалиҳоро низ таъкид намудааст.
Бехҷаст

Бехҷаст — нардҳое, ки аз муғҷаҳои иловагӣ ва баъзан аз кӯрмуғҷаи кунда ё решаи дарахт (анҷир, олуболу, ток, олу, анор ва ғайра) месабзанд. Бехҷаст, одатан, дар муддати кӯтоҳ рушд ёфта, ба навниҳол монанд мешавад. Бехҷастро дар ҷангалпарварӣ, сабзкорӣ ва боғдорӣ истифода мебаранд. Дарахте, ки аз бехҷаст месабзад, кӯтоҳумр буда, чӯбаш сифатан паст аст. Бехҷаст қувваи рушди танаи асосиро суст ва ҳосилро кам мекунад. Бинобар ин, бехҷастро бурида ё кофта гирифта, замини атрофи бутта ё дарахтро дар давоми тобистон 2-3 маротиба амиқ шудгор мекунанд.
Бехудӣ

Бехудӣ ва безорӣ, бехудӣ — вазъи ошуфтаи равонӣ, ки дар натиҷаи рӯиҳамоии падидаҳо, амалияҳо ва ҳолатҳои хосси рӯҳӣ ба вуҷуд омада, дар шахс боиси бетафовутӣ ва аз даст додани қобилияти танзим ва идораи аъмолу рафтор мегардад. Воқеият дар ҳолати бехудӣ аз тариқи худро ба дигар одамон ва ё падидаҳо монанд кардан аз сар гузаронида мешавад, ки дар шаклҳои зерин ифода меёбад: Бехудӣ дар шаклҳои номутаодил (ҳаммонанд набуда)- и гуногуне чун аффект, гипноз, хоббинӣ, воҳима, рафтори одатӣ, эҳсос ва ғ. ифода меёбад. Зуҳуроти бехудиро ба чор гурӯҳ ҷудо мекунанд: Безорӣ — ҳолати отифи (эҳсосотӣ)-и шахс дар муносибат ба муҳити атроф ва одамони дигар. Безорӣ аз дидгоҳи равоншиносии муосир уқдаи рӯҳӣ ва вазъи номуътадили равонист, ки дар натиҷаи саркӯб шудани ниёзҳои фитрӣ, вуҷуди монеаҳои амалӣ ва нокомиҳои пай дар пайи шахс дар марҳалаҳои гуногуни ташаккули шахсият, рушди сохтори равонӣ ва умуман дар зери фишорҳо, сахтгириҳо ва таҳқирҳои воридгашта бар шахсияти вай ва ё бар асари камилтифотӣ ва бенавозишӣ нисбат ба вай дар муҳити хонаводагӣ ва пас аз он ба вуҷуд меояд. Муносибати нодурусти падару модар ба кӯдак, гунаҳгор донистани вай дар ҳар фаъолияте, ки анҷом медиҳад ва арҷ нагузоштан ба корҳояш яке аз омилҳои муҳимми пайдоиши уқдаи равонии безорӣ дар вай мебошад. Таъсири омилҳои фавқ дар ботини инсон ҳисси бадбинӣ ба муҳити атроф, нафрат ба ҳайати хонавода ва Б. аз он афродеро ба вуҷуд меоварад, ки аз онҳо таассуроти манфӣ бардоштааст. Ин ҳолат вақте дар фарошуур ва ботини шахс ба сурати пойдор ҷой мегирад, дар вай низоъҳои равониву изтироботи ботиниро ба вуҷуд меоварад, ваҳдати шахсияту тавозуни рӯҳиро дар вай барҳам мезанад ва ҳолати норозигӣ ё эътироз ба ҳама чиз вайро фаро мегирад. Буҳронҳои шадиди равонӣ ва уқдаҳои музмини (куҳна) рӯҳӣ ба монанди депрессия, фрустратсия ва ғ., ки аз омилҳои муҳимми пайдоиши ҳолати безорӣ дар шахс ҳастанд, дар рафтор, тарзи тафаккур, вазифаҳои ҷисмӣ ва ҳаракоти вай таъсири манфӣ расонда, дар ҳаёти иҷтимоию фардиаш пайомадҳои ногуворе ба бор меоваранд. Безорӣ дар рафтор ва гуфтори шахс ба суратҳои гуногун зоҳир мегардад: дар кӯдакон ба сурати шикастани анҷоми хона, худро ба пушт партофтан, сар ба девор задан ва меронд. ғ., дар калонсолон ба сурати пархошгарӣ, гуфтани суханҳои таҳқиромез, изҳори нороҳатӣ, асабоният, тағйири авзои равонӣ ва ғ. Адабиёт Деннис Кун. Основы психологии. СПб., 2004; Новейший психологический словарь. Ростов на-Дону,. 2007..... А. Боқизода.
Беш-Буркан

Беш-Буркан (Беш-Буркан) — деҳа дар ҳайати деҳистони Интимоқи ноҳияи Навкати вилояти Ӯш, Ҷумҳурии Қирғизистон. Аҳолӣ — 2558 нафар дар соли 2023.
Беш-Кунгӯй

Беш-Кунгӯй (Беш-Күңгөй) — деҳа (овул) дар ҳайати деҳистони Тош-Мойноқи ноҳияи Аломудини вилояти Чуй, Ҷумҳурии Қирғизистон. Аҳолӣ — 3895 нафар дар соли 2024.
Бечевинка (ноҳияи Белозер, Вологда)

Бечевинка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Белозер, ки дар вилояти Вологда қарор дорад, дохил мешавад.
Беш-Кампир

Беш-Кампир (Беш-Кемпир) — деҳа дар деҳистони Чалмаи ноҳияи Қарокулҷаи вилояти Ӯш, Ҷумҳурии Қирғизистон. Аҳолӣ — 652 нафар дар соли 2023.
Беш-Қӯрғон

Беш-Қӯрғон (Беш-Коргон) — деҳа дар ҳайати деҳистони Гулистони ноҳияи Навкати вилояти Ӯш, Ҷумҳурии Қирғизистон. Аҳолӣ — 4841 нафар дар соли 2023.
Беша

Беша — объекти табиие, ки ҳамчун қисми таркибии муҳити табиии атроф аз ҷониби қонун муҳофизат мешавад. Вай ба худ он қисми зиёди дарахту буттазору рустаниҳои дигареро дарбар мегирад, ки онҳо дар заминҳои фонди беша ҷой гирифтаанд ва ба муҳити табиии атроф таъсири банизомдарории иқлим ва солимгардонии онро иҷро мекунад. Беша дар Ҷумҳурии Тоҷикистон моликияти истисноии давлат мебошад. Ҳамаи бешаҳои Ҷумҳурии Тоҷикистон фонди бешаи Тоҷикистонро ташкил мекунанд ва вобаста ба реҷаи истифодабарӣ бешазорҳои гурӯҳи якум эълон шудаанд. 1 Низ нигаред.
Беш-Абишка

Беш-Абишка (Беш-Абышка) — деҳа (айыл) дар ҳайати деҳистони Қизил-Октябри ноҳияи Ӯзгани вилояти Ӯш, Ҷумҳурии Қирғизистон. Аҳолӣ — 264 нафар дар соли 2023.
Бешазоркунӣ

Бешазоркунӣ — бо роҳи қаламча, шинондани ниҳол ё кишти тухми дарахтон бунёд намудани беша. Бешазоркунӣ чорабинии давлатӣ буда, яке аз вазифаҳои асосии хоҷагии ҷангал аст. Дар Тоҷикистон бешазоркунӣ асосан бо мақсади пешгирии эрозияи хок, мустаҳкам намудани нишебиҳои кӯҳу камар, соҳили ҷӯю канал, мураттаб кардани низоми хоку об ва беҳдоштии маҳалҳои аҳолинишин амалӣ мегардад. Бешаҳои Тоҷикистон ба бешаҳои гурӯҳи якум мансубанд (яъне истифодаашон маҳдуд буда, баъди ғалтондани дарахтон ба ҷойи онҳо ҳатман ниҳолҳои нав шинондан лозим аст). Барои Бешазоркунӣ бештар ниҳолҳои себ, зардолу, олуча, чормағз, писта, ақоқиё, бед, сафедор, чинор, санҷид, дӯлона бодом, арча, санавбар, тут, ақоқиё, шумтол, олуча, дӯлона, аръар, олуболу, заранг, шафтолу ва ғ. мувофиқанд. Корҳои бешазоркунӣ тухмипарварӣ (дар асоси кори селексионию генетикӣ), ҷамъоварӣ ва ба навъҳо ҷудо кардани тухмии рустаниҳо, парвариши ниҳол, тайёр намудани замин, нигоҳубини агротехникӣ ва ғ-ро дар бар мегиранд. Нигаред низ Адабиёт.
Бешаи палангон (деҳа, н. Дӯстӣ)

Бешаи палангон — деҳа дар ҷамоати деҳоти Гардӣ Гулмуродови ноҳияи Дӯстӣ. Аз Бешаи палангон то маркази ҷамоат 2 км, то маркази ноҳия 12 км; роҳ автомобилгард. Аҳолиаш 136 нафар, тоҷикон. Иқтисод Мактаби таҳсилоти умумии ибтидоӣ, бунгоҳи тиббӣ, китобхона дорад. Соҳаҳои асосии хоҷагӣ: боғдорӣ, тамокупарварӣ ва зироаткорӣ. Заминҳо аз дарёи Вахш ба воситаи насосҳои обкаш обёрӣ мешаванд.
Бешағоч

Бешағоч (Ҳемка;) — деҳа дар ноҳияи Бейтушшебап, вилояти Ширнак, Туркия. Шумораи аҳолӣ — 318 нафар дар соли 2021. Асосан курдҳо.
Бешаки зимистонӣ

Бешаки зимистонӣ — навъе аз харбузаҳои дерпазак. Давраи нашваш 95-115 рӯз. Харбузаи тухмшакл буда, ҳаҷман калон аст; вазнаш 8-12 кг, дарозиаш 35-45 см. Пӯсташ андаке чиндор, дурушт. Рангаш зард, сабзтоб, нақшҳояш сабзи тира. Доғҳои сиёҳтоби мавҷмонанд ё пароканда дорад. Мағзаш сафед (ғафсиаш 5-6 см), карсосӣ ва камоб. Баъди чанд муддати кандан мағзаш мулоим ва серобу хуштаъм мешавад. Тухмаш калони зард, паҳни дарозрӯя. Бешаки зимистонӣ беҳтарин навъи харбузаи тобовар буда, то моҳи майи соли дигар меистад. Барои ба ҷойҳои дур кашондан мувофиқ аст. Аз ҳар га сентнер ҳосил меғундоранд. Бешаки зимистонӣ асосан барои тархӯрӣ истифода мешавад.
Бешаи муҳофиз

Бешаи муҳофиз — ҷангал -дарахтзори табиӣ ва сунъие, ки барои аз таъсири омилҳои номусоиди табиат (гармсел, шамоли сахт, реги равон ва ғайра) ҳифз намудани боғот, киштзор, хок, роҳ, канал, маҳалҳои аҳолинишин, корхонаҳо ва ғ. бунёд ёфтааст. Минтақаи бешаи муҳофиз барои беҳтар гардидани иқлим ва шароити гидрологии маҳал, оқилона азхуд намудани захираи обу замин, корам кардани заминҳои партов ва камҳосил (регзор, ҷар, оббурда ва ғайра), ободу хуррам намудани маҳал, афзун гардондани наботот, ҳайвонот ва маҳсулнокии онҳо, фароҳам овардани шароити хуби зиндагӣ ва меҳнату роҳати инсон мусоидат мекунад. Аҳаммияти Бешаи муҳофиз баҳри зиёд шудани маҳсулнокии умумии биологии маҳал низ калон аст. Минтақаи Бешаи муҳофиз ба ғайр аз самараи умумии мелиоративӣ аҳаммияти калони иҷтимоӣ ва эстетикӣ ҳам дорад. Беша дар шароити кӯҳистони Тоҷикистон торафт аҳаммияти калон пайдо мекунад. Бо мақсади бунёди Бешаи муҳофиз бештар дарахтони тут, себ, зардолу, олуча, чормағз, писта, ақоқиё, бед, сафедор, чинор, санҷид, дӯлона ва ғ-ро 2-10 қатор мешинонанд. Ба киштзору боғоти аксар хоҷагиҳои минтақаи Кӯлоб, вилояти Суғд ва водии Вахш гармсел, шамолҳои сахт, хокбод ва боди афғон зарари калон мерасонад. Минтақаи Бешаи муҳофизи киштзору боғот таъсири зараровари онҳоро боздошта, ҳароратро ба низом медарорад, намии ҳаворо зиёд карда, хокро аз эрозия нигоҳ медорад, ба сермаҳсулии зироат мусоидат мекунад. Дар ноҳияи Шаҳритус ва Ишкошим барои пешгирии регҳои равон бешазори регбанд бунёд карда мешавад. Минтақаи сабзкории ҳаволии Душанбе, дарахтони қади роҳҳои пиёдагард ва автомобилгард низ аҳаммияти муҳофизатӣ доранд. Айни замон бешаҳои кӯҳии ҷумҳурӣ дар натиҷаи бесарусомон буридан ва ниҳоят сирак шудан аҳаммияти мелиоративии худро гум кардаанд. Чунин беандешагӣ боиси обшӯй шудани хок ва пайдоиши селобҳои харобиовар гардид. Бинобар ин, яке аз воситаҳои нигоҳ доштани мувозанати табиӣ дар кӯҳҳо барпо намудани бешазорҳо мебошад. Аз ҳисоби мавзеъҳои душворгузар, заминҳои камҳосил ва заминҳои хушку холии фонди давлатии бешаи ҷумҳурӣ (санглохҳо, нишебиҳои ҷаридор, минтақаҳои обшуста, регзор ва ғайра) бешаи ҷумҳуриро 15-20 дарсад зиёд кардан мумкин аст. Дар масъалаи бешазоркунӣ саҳми Кумитаи ҳифзи табиати Тоҷикистон ва Институти хоҷагии ҷангали Тоҷикистон калон аст. Дар нишебиҳо минтақаҳои Бешазор бунёд карда шуданд. Асосан навъҳои дарахтони хушкитобовар мешинонанд. Ҳамзамон доир ба масоили муҳимми Бешаи муҳофиз таҳқиқоти илмӣ низ анҷом мепазирад. Дар кори амалии дарахтзоркунии ноҳияҳои кӯҳӣ шинондани чормағз ва дарахтони мева муфид аст. Бинобар ин, барои бунёди Бешаи муҳофиз бештар дарахти себ, зардолу, олуча, чормағз, писта унноб ва ғ. тавсия карда мешавад. Бояд ба ҳар як минтақаи Бешаи муҳофиз танҳо як ё ду намуди дарахт рост ояд. Ҳангоми интихоби замин ва навъи дарахт баландии маҳал, нишебӣ ва таркиби хокро ба назар гирифтан лозим аст. Бо мақсади дарахтзоркунӣ дарахтро аз ниҳол ё тухмӣ месабзонанд. Муҳлати шинондани тухмӣ ва ниҳол ба шароити маҳал вобаста аст. Нигаред низ Адабиёт.
Бешбулоқ

Бешбулоқ — деҳа дар ҷамоати деҳоти Машъали ноҳияи Вахш. Аз Бешбулоқ то маркази ҷамоат 8 км, то маркази ноҳия 35 км; роҳ асфалтпӯш. Аҳолиаш 419 нафар, тоҷикон. Иқтисод Мактаби таҳсилоти умумии асосӣ, бунгоҳи тиббӣ дорад. Соҳаҳои асосии хоҷагӣ: чорводорӣ ва сабзавоткорӣ. Заминҳо аз дарёи Вахш обёрӣ мешаванд.
Панҷрӯд (деҳа, н. Дӯстӣ)

Панҷрӯд (собиқ Бешариқ) — деҳа дар ҷамоати деҳоти Ҷиликӯли ноҳияи Дӯстӣ. Аз Панҷрӯд то маркази ҷамоат 10 км, то маркази ноҳия 5 км; роҳ асфалтпӯш. Аҳолиаш 1550 нафар, тоҷикон. Иқтисод Мактаби таҳсилоти миёнаи умумӣ, бунгоҳи тиббӣ ва нуқтаи савдои хусусӣ дорад. Соҳаҳои асосии хоҷагӣ: боғдорӣ, сабзавоткорӣ ва чорводорӣ. Заминҳо аз дарёи Вахш обёрӣ мешаванд.
Бешаҳрвандӣ

Бешаҳрвандӣ — ҳолати ҳуқуқиеро номанд, ки мувофиқи он шахс табаъияти ягон давлатро надорад. Бешаҳрвандӣ мутлақ (аз рӯзи таваллуд) ва ё нисбӣ (аз даст додани шаҳрвандӣ) шуда метавонад. Ин гуна шахсро дар ҳуқуқи конститутсионӣ апатрид ё худ шахси бидуни шаҳрвандӣ меноманд. Бешаҳрвандии нисбӣ, одатан, ҳангоми баромадан аз шаҳрвандӣ, аз даст додани шаҳрвандӣ ва маҳрум гардидан аз он ба вуҷуд меояд. Бо қатъ шудани шаҳрвандии шахс дар давлат ва шаҳрвандии давлати дигарро қабул накардани ӯ бешаҳрвандӣ маҳсуб мешавад. Дар қонунгузории ҶТ баробари шаҳрвандӣ мафҳуми бешаҳрвандӣ низ дода шудааст. Мувофиқи ин муқаррарот шахсеро бешаҳрванд мегӯянд, ки ӯ дар қаламрави Тоҷикистон иқомат (-и доимӣ ё муваққатӣ) дорад, аммо онро бо далел собит карда наметавонад, чунин шахс, одатан, шиноснома (паспорт) надорад. Давлат бешаҳрвандро баробари шаҳрвандони худ ҳимоя мекунад.
Беший (ноҳияи Россошан, Воронеж)

Беший — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Россошан, ки дар вилояти Воронеж қарор дорад, дохил мешавад.
Бешкапа (ноҳияи Узун)

Бешкапа — деҳа дар ноҳияи Узуни вилояти Сурхондарё, Ҷумҳурии Ӯзбекистон. Ҷуғрофия Координатаҳои ҷойгиршавии деҳа°2304 с. ш. 68°0716 в. д. Я.
Бешикҷон

Бешикҷон (Бешик-Жон) — деҳа дар вилояти Ҷалолобод, Ҷануби Қирғизистон. Маъмуран шомили ноҳияи Бозор-Қӯрғони ҳамон вилоят мебошад. Аҳолӣ Аҳолӣ — 5511 нафар дар соли 2022.
Панҷбоғ

Панҷбоғ (то 2012 Бешкал 1) — деҳа дар ҷамоати деҳоти Муҷуни ноҳияи Деваштич. Аз Панҷбоғ то маркази ҷамоат 3 км, то маркази ноҳия 9 км. Аҳолиаш 332 нафар, тоҷикон.
Бешкент (вилояти Қашқадарё)

Бешкент (Бешкент) — шаҳрест дар вилояти Қашқадарёи Ӯзбекистон, маркази ноҳияи Қаршӣ. Дар масофаи 7 км аз истгоҳи роҳи оҳани Қаршӣ воқеъ аст. Мақоми шаҳр аз соли 1977 (қабл аз он — деҳа) дода шуда буд. Корхонаҳои саноати сабук дар шаҳр ҷойгиранд. Аҳолӣ.
Гули Бодом

Гули Бодом (собиқ Бешкаппаи Поён) — деҳа дар ҷамоати деҳоти Эсанбойи ноҳияи Рӯдакӣ. Аз Гули Бодом то маркази ҷамоат 11 км, то маркази ноҳия 67 км; роҳ асфалтпӯш. Аҳолиаш 572 нафар, тоҷикон. Иқтисод Нуқтаҳои савдои хусусӣ, масҷиди панҷвақта ва мактаби таҳсилоти умумии асосӣ дорад. Талабагон таҳсилро дар мактаби таҳсилоти миёнаи умумии деҳаи Чангоб давом медиҳанд. Соҳаҳои асосии хоҷагӣ: чорводорӣ, боғдорӣ ва ғаллакорӣ. Заминҳо аз наҳри Чангоб обёрӣ мешаванд.
Бешкент (водӣ)

Бешкент — водӣ дар ҳудуди ноҳияи Шаҳритус ва ноҳияи Носири Хусрави вилояти Хатлон. Ҷойгоҳ Бешкент дар байни қ-кӯҳҳои Туюнтоғ дар Ғарб ва Ариқтоғ дар Шарқ ҷойгир аст. Дар Шимол теппаҳои начандон баланд онро аз водии Кофарниҳон ҷудо мекунанд. Дарозиаш 70 км, бараш то 5 км. Сатҳаш ҳамвор, баъзан пастию баландиҳо вомехӯранд. Дар қисми марказӣ баландие вуҷуд дорад. Бешкент яке аз водиҳои гармтарини ҷумҳурист. Дар ҷануби он аз оби Чилучорчашма тақр. 1000 га замин обёрӣ мешавад. Минтақаи бошишгоҳии одамони қадим аст. Соли 1953 дар натиҷаи ҳафриёти археологӣ аз Бешкент олоти сангини сокинони қадими водӣ ёфт шудаанд, ки ба асрҳои 5-6 то м. мансубанд. Маснуоти зиёди сафолӣ, ороишӣ, тангаҳо низ пайдо шудаанд, ки мансуби асри биринҷӣ ва давраи Кушониёнанд. Иқлим Иқлимаш континенталии хушк: ҳарорати миёнаи январ 30 С, июл беш аз 45 С. Боришоти солона — 140 мм. Дар водӣ шӯрзаминҳо бештар буда, ҳоло қисми зиёди заминҳои ҷанубии водӣ барои киштукор истифода мешаванд. Наботот ва ҳайвонот Олами набототаш биёбонист, рустаниҳои хоклес, шубоғ, хор ва явшон мерӯянд. Аз ҳайвонот гург, шағол, заргӯш, сусмор, муш, сангпушт, мор, калтакалос мавҷуданд.
Бешкаппа (деҳа, н. Носири Хусрав)

Бешкаппа — деҳа дар ҷамоати деҳоти Наврӯзи ноҳияи Носири Хусрав. Аз Бешкаппа то маркази ноҳия 19 км. Аҳолиаш 5000 нафар, тоҷикон.
Яккачинор (деҳа, н. Кӯлоб)

Яккачинор (собиқ Бешкаппа) — деҳа дар ҷамоати деҳоти Даҳанаи ноҳияи Кӯлоб. Аз Яккачинор то маркази ҷамоат 6 км, то маркази ноҳия 26 км. Аҳолиаш 938 нафар, тоҷикон.
Бешкент (нашрия)

"Бешкент" — нашрияи Маҷлиси вакилони халқ ва мақомоти иҷроияи маҳаллии ҳокимияти давлатии ноҳияи Носири Хусрав. Аз соли 1997 ба забонҳои тоҷикӣ ва ӯзбекӣ мунтазам ба табъ мерасад. Дар саҳифаҳои "Бешкент" роҷеъ ба мавзӯъҳои маориф, кишоварзӣ, тандурустӣ ва масъалаҳои рӯзмарра хабару мақолаҳо нашр мешаванд. Адади нашраш 1000 нусха.
Бешмӯйноқ

Бешмӯйноқ (Бешмойнок) — деҳа дар ҳайати деҳистони Наримон ноҳияи Қаросуви вилояти Ӯш, Ҷумҳурии Қирғизистон. Аҳолӣ — 1252 нафар дар соли 2023.
Бештентак

"Бештентак" — кони нафту газ дар ноҳияи Балҷувон, ки соли 1970 аз тарафи экспедитсияи иктишофии геологии Саридораи геологияи ҶШС Тоҷикистон дар ҷараёни гузаронидани корҳои иктишофӣ-геологии солҳои кашф шудааст. Мавзеи ҷуғрофиёии кон ба минтақаи резишгоҳи Шӯробдарё ва дарёи Оби Мазор тааллуқ дорад, ки онҳо шохоби дарёи Қизилсу мебошанд. Захираҳои фаврии ҳисобшудаи нафт — 3,895 млн т (истихроҷшаванда) ва газ 2,5 млрд м 3 бо усули ҳаҷмӣ аз тарафи Комиссияи марказии захираҳои Вазорати геологияи ИҶШС қабул шудааст. Соли 1973 аз тарафи Иттиҳодияи истеҳсолии "Тоҷикнафт" дар асоси захираҳои ҳисобшуда истифодаи таҷрибавии кон оғоз ёфт. Ҳоло ҳисобкунии захираҳо аз рӯйи натиҷаҳои корҳои пармагарӣ, намунабардорӣ ва истифодаи таҷрибавии 78 пармачоҳи ҷустуҷӯию иктишофӣ ва истифодабарӣ бо усули ҳаҷмӣ гузаронда шудааст. Аз Б. 1587, 1 ҳазор т нафт, 6,8 ҳазор т моеи газӣ (конденсат) ва 3437 м 3 газ истихроҷ шудааст. Захираҳои боқимондаи нафт — 333,9 ҳазор т, моеи газӣ — 114,8 ҳазор т ва газ 1936,5 м 3 -ро ташкил медиҳад.
Панҷтут (Дӯстӣ)

Панҷтут (то 2024 — Бештут 1) — деҳа дар ҷамоати деҳоти Деҳқонбоди ноҳияи Дӯстӣ. Аз деҳа то маркази ҷамоат 3 км, то маркази ноҳия 5 км; роҳ автомобилгард. Аҳолиаш 656 нафар, тоҷикон. Иқтисод Деҳа мактаб надорад. Хонандагон дар мактаби таҳсилоти асосии деҳаи Янгиусул таҳсил мекунанд. Соҳаҳои асосии хоҷагӣ: боғдорӣ, пахтакорӣ, сабзавоткорӣ ва чорводорӣ. Заминҳо аз дарёи Вахш обёрӣ мешаванд.
Беэтовен Хавйер

Беэтовен Хавйер — футболбози уругвайӣ.
Беюш

Беюш — яке аз шаҳрҳои вилояти Бихор, Руминия аст.
Бешкент (ноҳияи Лайлак)

Бешкент (Бешкент) — деҳа дар ноҳияи Лайлаки вилояти Бодканд, Қирғизистон Аҳолӣ — 3610 нафар дар соли 2009 1, 4566 нафар дар соли 2020.
Бешуурӣ

Бешуурӣ — тавсифи ҳолатҳо, равандҳо ва хусусиятҳои равонии одам, ки ба доираи шуури ӯ дохил намешаванд, аммо ба рафтори ӯ таъсир мерасонанд. Бешуурӣ маҷмӯи амал, раванд ва ҳолатҳои равоние мебошад, ки шахс дар зуҳуроти онҳо ба худ ҳисобот дода наметавонад. Бешуурӣ аз шуур бо он фарқ мекунад, ки ҳақиқати инъикоскарда бо ҳиссиёт, таассуроти шахс, бо муносибати ӯ бо олами иҳотакарда пайваст шуда, назорати ихтиёрӣ ва баҳодиҳӣ ба натиҷаи он ғайри имкон мегардад. Дар бешуурӣ ҳодисаҳои гузашта, ҳозира ва оянда дар як амали равонӣ муттаҳид мешаванд (мас., дар хоббинӣ). Бешуурӣ дар шаклҳои ниҳоят барвақти маърифати ҳақиқат аз ҷониби кӯдак, дар тафаккури ибтидоӣ, фаросат, ҳаяҷон, воҳима, гипноз, хоббиниҳо, амалҳои одатшудаи ӯ ифода меёбад. Бешуурӣ қисмати муҳимтарини сохти равон (психика) буда, ахбореро дар бар мегирад, ки ҳаяҷону ангезаҳои ғаризавӣ, эҳсосу ёддоштҳои як вақтҳо аз тарафи шуур маҳдудшударо дар худ ҷой додааст. Бешуурӣ, мувофиқи ақидаи равоншиноси австриягӣ Зигмунд Фрейд, сарчашмаи фаъолии шахс мебошад. Ӯ Бешууриро бо мафҳуми "Вай" (дар китоби "Ман ва Вай") ифода намудааст. Бешуурӣ аз рӯйи мазмуни худ деги ҷӯшони ғаризаҳо, ҳаяҷонҳо ва майлҳоро мемонад, ки доимо зоҳир гашта, аз инсон қонеъшавиро талаб мекунанд. Аммо меъёру арзишҳои ҷамъбастӣ ба зуҳуроти онҳо имконият намедиҳанд. Унсурҳои бешуурӣ Унсурҳои бешуурӣ амалҳои барғалат, хобҳо ва майлҳо мебошанд. Ба амалҳои барғалат дохил мешаванд: Хоббинӣ аксуламали равонӣ ба ангезаҳои дар хоб таъсиркунанда мебошад. Хоббинӣ як навъ роҳест ба сӯи маърифати бешуурӣ. Ҳар як унсури хоб майли дар зери рамзҳо рӯйпӯшбудаи инсонӣ аст. Таҳлили ин унсурҳо майлу хоҳишҳои пинҳониро ошкор менамоянд.